Erhvervslivet går glip af topkvalificerede leder, fordi virksomhederne stadig overser kvinder som mulige lederemner. Sådan lyder et oplæg fra ligestillingsminister Karen Jespersen og vicedirektør i Dansk Industri, Bolette Christensen. De har taget hinanden i hånden og er nu på vej landet rundt til debatmøder. Første møde holdes hos Nordjyllands Politi i Aalborg torsdag. Ved den lejlighed deltager Karen Jespersen og Bolette Christensen i en paneldebat med bl.a. politidirektør Jens Henrik Højbjerg, rådmand Thomas Kastrup-Larsen og ambassadør for kvinder i ledelse, politidirektør Hanne Bech Hansen.

Opsummering:
Turné med ligestillingsminister starter i Aalborg